PROCES VERBAL

Nr. 23 din 23.01.2008

al şedinţei  Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Alexandru BUREAN; Viorel CIBOTARU;

Veaceslav IONIŢĂ; Igor MUNTEANU.

Au asistat:

V. Todercan, Preşedintele IPNA Compania “Teleradio-Moldova”, V. Gheorghişenco, Director Radiodifuziune, A. Răileanu, Director Televiziune, D. Ţurcanu, şef Direcţie monitorizare, relaţii cu publicul şi internaţionale, A. Vicol, şef Serviciu juridic, P. Sinica, Şef Direcţie Administrativă, management resurse umane, T. Stelea, şef Serviciu economic, T. Vlas, şef Direcţie programare, coordonare şi emisie TV, A. Caciuc, şef Direcţie programare, coordonare şi emisie Radio, N. Scorpan, redactor Departamentul programe TV, A. Lisevici, reporter Departamentul actualităţi TV, Iu. Kirniţki, ofiţer de presă OSCE Moldova, reprezentanţi ai mijloacelor de informare în masă, ş.a.

Ordinea de zi:

1. Informaţia privind implementarea reformelor în IPNA Compania “Teleradio-Moldova” (raportor: V. Todercan, Preşedintele Companiei).

2. Aprobarea grilei de emisie a postului TV “Moldova 1” (raportor: A. Răileanu, Director Televiziune, T. Vlas, şef Direcţie programare, coordonare şi emisie TV).

3. Aprobarea grilei de emisie a postului “Radio Moldova” (raportor: V. Gheorghişenco, Director Radiodifuziune, A. Caciuc, şef Direcţie programare, coordonare şi emisie Radio).

4. Monitorizarea unor emisiuni TV.

5. Diverse. 

         S-a votat începerea şedinţei cu ordinea de zi propusă.

“Pentru” – unanim.

        La prima întrebare, V. Todercan a informat Consiliul de Observatori despre implementarea reformelor în cadrul Companiei. În discuţie au luat cuvântul: V. Ioniţă, I. Munteanu,  A. Dubrovschi, L. Barbus, V. Cibotaru, B. Focşa.

S-a luat act.

Opinie separată: 

I. Munteanu: “Nerespectarea Regulamentului Consiliului de Observatori este o bătaie de joc asupra timpului nostru.”(neprezentarea în termenii stabiliţi a Informaţiei relatate în variantă scrisă).
            La a doua întrebare, T. Vlas a informat despre schimbările propuse în noua grilă de emisie a postului TV “Moldova 1”. În dezbateri au luat cuvîntul: B. Focşa, V. Ioniţă, I. Munteanu, A. Burean, A.  Dubrovschi, L. Barbus, V. Cibotaru, M. Şlapac. I. Munteanu a cerut ca la şedinţa viitoare a C.O. să fie prezentată copia contractului dintre TRM şi Staţia “Mir” privind condiţiile de difuzare a emisiunii “Rezonans” şi avizul Consiliului Artistic.
1.         V. Ioniţă şi I. Munteanu au părăsit fără explicaţii sala de şedinţe. În lipsa acestora, s-a propus aprobarea grilei de emisie a postului TV “Moldova 1”, cu posibilitatea introducerii unor modificări ulterioare.

 
S-a votat: “pentru” – unanim.  

           La a treia întrebare, A. Caciuc a prezentat grila de emisie a postului “Radio Moldova” pentru anul 2008.   Au luat cuvîntul: M. Şlapac, A.  Dubrovschi, L. Barbus, V. Cibotaru, B. Focşa, A. Burean. 

S-a votat: “pentru” – unanim.
Întrebarea 4-a a ordinii de zi “Monitorizarea unor emisiuni TV” a fost acceptată prin consens să fie discutată în cadrul şedinţei viitoare. 
S-a hotărît:

2. A aproba grila de emisie a postului TV “Moldova 1” pentru perioada 01 februarie – 15 iunie 2008, cu posibilitatea introducerii unor modificări ulterioare.

3. A aproba grila de emisie a postului “Radio Moldova” pe perioada anului 2008, cu posibilitatea introducerii unor modificări ulterioare.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

